Mientres a Era d'os descubrimientos se tenió conocimiento de chuegos chugatos en o Nuevo Mundo. A cultura maya practicaba dende o 1.400 aC. o chuego de pilota mesoamericán un chuego de pilota ritual. En o territorio que hue ye Estaus Unius os aborichens chugaban a o pasuckuakohowog y en a zona de Alaska a o asqaqtuk. Os indichenas d'a Amazonía de Bolivia tienen historias que dicen que os suyos avantpasatos praticaban un chuego en que teneban que correr detrás d'una pilota y ficar-la entre dos palos sin de tocarla con as mans.